U životu sam bila opsjednuta trima osobama.
Učimo iz svojih pogrešaka. Kao djeca.
Ne bih rekla da žalim i za čim.
Ali voljela bih da je ispalo drukčije.
SVAKE GODINE DOĐE DO VIŠE OD TRI MILIJUNA INCIDENATA UHOĐENJA U SAD-U.
Ponekad razmišljam o onome što sam učinila.
Kažu da je to uhođenje, ali ja to tako ne vidim.
ČAK 40 % OSUĐENIH STALKERA PONOVE SVOJE PREKRŠAJE.
OVO JE PRIČA O ZATVORENICI BROJ 1260226.
Kad radim te stvari,
postanem luda.
Iskreno, malo me je strah.
NETFLIXOVA SERIJA
Radije bih da me smatraju ubojicom nego stalkerom.
Htjela sam joj pojačati taj osjećaj da je netko promatra.
Svatko može biti stalker.
To je priča o babarogama.
Nisam više tako lud.
OPSESIVNE NAMJERE
ZATVOR U CHILLICOTHEU
Ja sam Deketrice Jackson.
U zatvoru sam zbog uhođenja.
Osuđena sam na četiri godine, a prošle su već dvije.
DEKETRICE JE 2018. G. OSUĐENA ZA UHOĐENJE
ČIME JE ZAVRŠENO SKORO DESETLJEĆE PREKRŠAJA NAD VIŠE ŽENA.
Ovisna sam o ženama.
Ne pijem kavu, ne pušim cigarete,
ali žene me, iz nekog razloga,
pokreću i valjda samo volim ljubav.
DEKETRICE JACKSON ODRASLA JE U DOMU ZA DJECU U MILWAUKEEJU.
U dom sam došla sa šest godina.
Biološka me majka nije željela.
Živjela sam u ukupno 12 domova.
U nekim su me domovima zlostavljali i maltretirali.
Nisam bila voljena.
S deset godina počele su mi se sviđati žene.
Tada sam se počela tući u školi jer su me zadirkivali zbog toga.
Udomitelji me nisu željeli.
Govorili su da sam zločesta ili me nisu željeli uz drugu djecu
jer sam gej.
Pa sam se osjećala nevoljeno i neželjeno.
DEKETRICE JE IMALA DESET GODINA KAD JE RAZVILA PRVU OPSESIJU ŽENOM.
Živjela sam u domu u Milwaukeeju.
Išli smo u crkvu.
Ondje je bila žena koja je tada imala možda 24 godine
i bila je jako lijepa.
Valjda sam htjela da mi ona bude majka.
BOŽANSKI HRAM
Kupovala mi je darove za Božić i rođendan.
Vodila me k sebi svake nedjelje nakon crkve.
RASPORED MISA
Htjela sam da mi bude majka.
Uzbudila bih se kad bih je vidjela.
Zvala sam je majkom, a ona mi je govorila da mi nije mama.
Osjećala sam se odbačeno jer nisam imala stabilnu majčinsku figuru.
Dee je bila djevojčica kad smo se upoznale.
Doveli su je u crkvu i bila je vrlo sramežljiva.
Ovo je crkva u kojoj je Dee odrasla.
Božanski hram.
Mala crkva, ali ima veliko srce puno ljubavi.
Zovem se Tunya King
i poznavala sam Dee kad je išla u našu crkvu.
DEKETRICE JE KAO DIJETE POSJEĆIVALA TUNYU NEDJELJOM POSLIJE MISE.
TUNYA JE BILA PRVA DEKETRICINA OPSESIJA.
Osjećala sam da žudi za nečim.
Kao kad vidite ostavljenog psića
koji žudi da ga uzmete i volite.
Osjećala sam da joj treba ljubavi.
Bile smo kod mene.
Rekla mi je: „Mogla bi me posvojiti.”
A ja sam se smijala i govorila: „Ma, ne!”
Sad se sjećam da joj nisam vidjela izraz lica.
Vjerojatno sam je uvrijedila što sam je tako odbila.
Mislim da je pomislila da nije dovoljno dobra da bi mi bila kći.
Kad je Dee bila mlađa, naš je odnos bio vrlo čist i lijep.
No s godinama se to počelo mijenjati.
Kad sam hodala s prvim suprugom, posjećivala bih ga vikendom.
Ponekad ne bih stigla u crkvu.
Ne bismo se vidjele.
Nije htjela da idem. Htjela se družiti sa mnom.
Ja bih joj govorila da sam se već dogovorila.
Pokušavala me nagovoriti da provodim vrijeme s njom.
Ja nisam htjela raspravljati. Rekla sam ne i to je to.
Nastavljala bi me pitati po 50 puta, ne bih li se predomislila.
Bila je uporna.
Govorila sam joj da ću je nazvati.
Ona bi me i dalje zadržavala na telefonu.
Rekla bih joj da prekidam.
Kad bih prekinula, odmah bi me nazvala.
Došlo je do toga da sam se morala udaljiti od nje
jer sam vidjela kamo to vodi i nije mi se sviđalo.
Kad se udala, bila sam emocionalno uznemirena.
Kao da sam je izgubila.
To me vratilo u djetinjstvo. Nisam dovoljna i nitko me neće voljeti.
Ako me vlastita mama nije voljela, ni ona me ne voli.
NAKON PREKIDA KONTAKTA S TUNYOM,
DEKETRICE SE ZBLIŽILA S TUNYINOM NEĆAKINJOM TIFFANIE.
Kad sam upoznala Tiffanie, davala mi je pažnju za kojom sam žudjela.
Dala mi je jednu svoju fotografiju
i ljubila bih je pred spavanje.
Možda sam se tako osjećala sigurnije.
Zlostavljali su me kao djevojčicu i nisam voljela muškarce.
Ali nisam mislila da sam gej jer nisam znala što to znači.
Samo mi se više sviđao taj spol.
Mislila sam: „Lijepa je.” To nikad nisam rekla za muškarca.
Samo za žene.
Ovo je Tiffanie.
Prekrasna djevojka.
U ovo je vrijeme Dee još bila u našim životima.
Tiffanie je Dee davala pažnju
koju od mene više nije dobivala.
Mislim da smo bili kod Tiffaniene mame.
Tiffanie je rekla da misli da je Dee zaljubljena u nas.
Da je bila zaljubljena u mene, a sad je u nju.
Ja sam rekla: „Čekaj malo.”
Nismo imale takav odnos.
DOBRO DOŠLI
Nisam vidjela znakove toga. Mislila sam da želi da joj budem mama.
Tiffanie je bila mlađa i Dee je postajala bliska s njom.
A i njihov je odnos postao čudan.
DEKETRICE JE KAO TINEJDŽERICA IMALA LAŽNI PROFIL NA DRUŠTVENIM MREŽAMA.
Moja mi je nećakinja pokazala da je Dee promijenila ime na Facebooku.
Nazvala se „Tiffanie Jackson” i poslala objema zahtjev za prijateljstvo.
Tada nije imala sliku na profilu i pobrisala sam zahtjev.
Nećakinja mi je rekla da je to Dee. Nisam mogla vjerovati.
Zašto se zove Tiffanie?
A ona je rekla: „Pa da! Ovo je čudno!”
Rekla je: „Mislim da mi pokušava oponašati život.”
Nisam mogla doći k sebi.
DEKETRICE SE 2008. G. PRESELILA U SPRINGFIELD U MISSOURIJU.
POČELA JE IZLAZITI SA ŽENAMA
I PREDSTAVLJALA SE KAO TIFFANIE.
DEKETRICE JE 2012. G. ZAPOČELA VEZU SA ŽENOM PO IMENU RACHEL.
S 18 sam godina imala prvu vezu.
A druga je bila Rachel.
Sve mi se više sviđala i postajala sam posesivna.
Isprva je bilo obostrano, ali sve više sam govorila:
„Nemoj ići.” ili „Hoćeš li me ostaviti?”
I postajalo joj je neugodno sa mnom.
Nikad nisam imala majku.
Samo sam tražila ljubav.
I onda kad bi me odbile,
postala bih luda i depresivna.
Osjećala bih mnogo toga s čim se ne bih znala nositi.
Možda sam ih tako birala, ali u svakoj sam vezi shvatila
da nisam dovoljna.
Kad sam upoznala Dee, predstavila se kao Tiffanie.
Tek sam nakon šest, sedam mjeseci
otkrila njeno pravo ime.
Još sam kasnije saznala da se zove Deketrice.
Zovem se Christine.
Deketrice je bila u vezi s mojom kćeri Rachel.
„SVE MOGU UZ KRISTA KOJI ME JAČA.”
Dee je bila draga.
Isprva je bila pristojna.
RACHELINA MAJKA
Lijepo se ponašala, a onda je odjednom počela ostajati kod nas.
Uskoro se i uselila.
UBRZO NAKON USELJENJA,
CHRISTINE JE ZABRINULO DEKETRICINO PONAŠANJE PREMA RACHEL.
Ne znam, imala sam čudan predosjećaj
da ona nije prava osoba za Rachel.
Tiffanie bi znala umisliti
da Rachel radi nešto što nije radila.
Samo bi bila kod kuće.
OBITELJ JE NAJVEĆI BLAGOSLOV
Tiffanie je imala ideju o tome kako Rachel treba izgledati.
Ako Rachel nije htjela izaći ili nešto,
Tiffanie bi se naljutila.
Svađale bi se.
Kad nešto nije po njenom,
onda postane malo zlobna.
Bila sam opsjednuta Rachel.
Pratila bih je kad bi rekla da je na poslu.
Uhodila bih je da vidim je li na poslu.
Ponekad bih otišla onamo, a nje ne bi bilo.
Tada sam počela s uhođenjem.
To ima veze s povjerenjem.
Nisam joj vjerovala
Kopala sam joj po mobitelu.
Tada je, valjda, počelo uhođenje.
Pokušavala me ostaviti, a je sam je pokušavala spriječiti.
Ali odbila bi me.
Htjela sam da…
Ponekad sam osvetoljubiva.
Kad one povrijede mene, želim da pate.
Šamarala bih je kad bi radila
ono što meni nije u redu.
Govorila bih joj da je kurva.
Valjda sam je i emotivno zlostavljala.
LISTOPAD, 2012.G.
NAKON MJESECI VEZE PRIJETNJE SU ESKALIRALE.
Došla sam kući jedne večeri.
Parkirala sam, a vrata su bila otvorena.
Svađale su se, ali ne znam oko čega.
Tad je baš poludjela.
Bilo je mnogo prijetnji.
To me uplašilo.
Nisam htjela umrijeti.
Sljedećeg smo dana i Rachel i ja zatražile nalog za zabranu pristupa.
Tijekom prekida stalno sam joj se javljala.
Nisam razumjela zašto me ne želi. Zapravo, nije me bilo briga.
Nisam je ostavila na miru.
Dolazila sam joj u novu kuću gdje je živjela s mamom.
Slijedila bih je.
Pojavljivala bih se ondje gdje je bila i govorila joj da mi se vrati.
Policija mi je rekla da ne idem k njoj, a išla sam.
Stalno je kršila zabranu pristupa.
Nije je bilo briga za to.
Nije smjela biti na udaljenosti od 300 m od nas dvije.
Dolazila bi i vikala ispred kuće.
„Volim te„ i „Kako mi ovo možeš raditi?”
Ne bih otvarala vrata ni obraćala joj se.
Samo bi nastavila lupati.
Pokušala je provaliti kroz prozore.
Polomila je okna.
I sama sam se nasmrt uplašila
da će doći nešto učiniti
Rachel ili što već…
Otišla bi kad bi policajci stigli.
Koliko je to trajalo?
Barem jednu godinu.
LISTOPAD, 2012. G.
DEKETRICE JE UHIĆENA ŠESTOG LISTOPADA 2012. G.
DEKETRICE JE OPTUŽENA ZA RAZNE PREKRŠAJE, UKLJUČUJUĆI PROVALJIVANJE I NAPAD.
OSUDILI SU JE NA OSAM GODINA UVJETNE KAZNE.
Nisam razmišljala o posljedicama.
Važno mi je bilo samo to da je želim.
Mislim da imam ukupno sedam napada u dosjeu.
Znala sam da to ne smijem,
ali učinila sam to jer sam htjela da i ona bude povrijeđena kao ja.
Nekad me to slomi.
To što ne mogu pronaći ljubav.
Svaka žena želi kućicu u cvijeću, muža,
djecu, sjajan posao.
Mislim da sam i ja
u svojoj glavi htjela sve to, samo sa ženom.
Emocionalno me slomi kada znam da to nemam.
Emocionalno se uznemirim.
Samo sam mislila kako nikad neću pronaći ljubav.
Neki mi prijatelji kažu
da moram pronaći ljubav kroz Boga, kroz Isusa.
DOK JE BILA NA UVJETNOJ,
DEKETRICE SE PRIDRUŽILA KRŠĆANSKOM MISIONARSTVU.
Prije nekoliko godina, Dee je hodala ulicom, depresivna.
Ispred je stajao naš znak na kojem je pisalo
„Tumačenje Biblije u 19 h.”
Veoma se ljutito molila Bogu.
Tražila je neki znak.
Vidjela je naš natpis i shvatila to kao znak.
Došla je na trijem i pokucala na vrata.
Otvorio sam, a ona me pitala: „Je li večeras tumačenje Biblije?”
Rekao sam: „Sad jest.”
Ja sam Steve Long.
Bio sam Deein pastor nekoliko godina.
Mislim da svi očajnički žele ljubav.
Mislim da mnogi od nas dolaze iz čvrste obitelji ili društvene okoline…
DEKETRICIN PASTOR
…a ne shvaćamo da trebamo ljubav jer je stalno dobivamo.
Ali ova djevojka…
Odrastanje joj je bilo užasno.
Sve se nizalo jedno za drugim.
Jedne je večeri nazvala moju ženu i mene da dođemo k njoj
jer je razmišljala o samoubojstvu.
Otišli smo k njoj, a ona nam se potpuno ispovjedila.
Plakali smo i pokušavali joj pružiti ljubav.
Slušamo i pomažemo koliko možemo.
I kao svećenik, naravno,
upućujem ih na Isusa Krista i nadu u Isusa Krista.
KRUH NAŠ SVAGDAŠNJI DAJ NAM DANAS
Nismo joj spominjali homoseksualnost, a ona bi to uvijek spomenula.
Ona misli da njezina seksualnost…
nije u redu. Ona misli da nije u redu.
Vjerujemo da
Deeina seksualnost nije u skladu sa Svetim pismom,
ali vjerovali smo da je naša ljubav prema njoj u skladu sa Svetim pismom.
NAKON DVIJE GODINE UVJETNE KAZNE DEKETRICE NIJE PONOVILA PREKRŠAJ.
Cijele dvije godine bilo je dobro. Radila sam u vrtiću.
Sazrijevala sam, išla u crkvu.
Tada sam počela opet osjećati isto prema raznim ženama.
DEKETRICE JE UPOZNALA „SARAH” 2017. G.
Upoznala sam je u društvenom centru.
Nisam znala da ću postati opsjednuta njome.
Radila sam lude stvari da dokažem da je zaista volim
i da želim da mi pruži priliku.
Kupovala bih joj cvijeće.
Kad bih dolazila k njoj, nije mi otvarala vrata.
Ostavila bih darove i vratila se deset minuta kasnije.
Vozila bih po njezinoj četvrti.
Vraćala bih se da vidim je li uzela darove i nije ih bilo.
Mislila sam da ih je željela.
Mislila sam da će mi dati priliku nastavim li to raditi.
I takve stvari.
Ima još toga, ali vrlo je sramotno, pa ne želim reći.
DEKETRICE JE POČELA UHODITI SARAH 2017. G.
SLUČAJ JE PRIJAVLJEN 2018. G.
Ovaj je slučaj izašao na vidjelo nakon jedne godine stalnog uznemiravanja
i fizičkog uhođenja žrtve.
Gđica Jackson i žrtva razgovarale su samo nekoliko puta.
Više je to bila zaluđenost žrtvom.
Nije bilo prave osnove za odnos između njih dvije.
Ja sam policajac David Hatch iz policije u Springfieldu.
Dobio sam slučaj uhođenja gđice Jackson.
„SARAH” JE ODBILA SUDJELOVATI U SNIMANJU I ZATRAŽILA JE DA OSTANE ANONIMNA.
RAZGOVOR U TIJEKU
Žrtva je prijavila da je primila poruku u svom domu,
a eskaliralo je glasovnim porukama,
darovima za Božić i Uskrs.
Donosila je cvijeće s porukama.
POLICIJSKI SLUŽBENIK
Čak i kad se žrtva preselila,
gđica Jackson uspjela je pronaći adresu
i nastavila slati darove.
Ničije riječi nisu dopirale do nje.
Nastavljala je po svome
i kontaktirala žrtvu.
Jednom je ušla u bar
gdje je žrtva bila s nekim koga zapravo nije poznavala.
Obratila joj se i prišla joj.
Pratila ju je kamo god išla.
Slijedila sam je.
Htjela sam…
Sram me je.
Htjela sam se pojaviti i praviti se da smo se slučajno srele.
Rekla mi je da se maknem od nje.
A kad nije htjela biti sa mnom, poludjela sam.
Žrtva je dospjela na onu razinu gdje više nije vjerovala da je sigurno
izići iz kuće bez nekoga tko bi je zaštitio.
TRAVANJ, 2018. G.
DEKETRICE SE 14. TRAVNJA 2018. G. DOVEZLA DO SARINE KUĆE.
Bilo je kasno. Oko 19 h.
I bilo je mračno. Nosila sam joj darove.
Prvo sam pozvonila, nije otvorila.
Ušla sam u auto i slala joj poruke, a ona se nije javljala.
Neki je tip ušao u njezinu kuću i iz nekog sam razloga izvadila dalekozor.
Gledala sam. Bilo je mračno.
Nisam joj htjela nauditi, samo sam se pitala tko je taj tip.
DOK JE DEKETRICE BILA ISPRED KUĆE, POLICIJA JE STIGLA.
Žrtva je zvala policiju i rekla da je osumnjičena, gđica Jackson,
ispred njezine kuće.
Bojala se da će joj provaliti u kuću.
DEKETRICE JE UHIĆENA I OPTUŽENA ZA UHOĐENJE PRVOG STUPNJA.
Gđica Jackson ne bi prestala
maltretirati i uhoditi žrtvu
da se policija nije uplela u ovaj slučaj i istražila ga.
Kad sam pogledao povijest gđice Jackson
i izvješća u policiji,
shvatio sam da, bez uplitanja policije,
postoji velika vjerojatnost da bi ljubavne poruke
prešle u prijetnje, a možda i tjelesne ozljede.
LISTOPAD, 2018. G.
U LISTOPADU 2018. G., DEKETRICE JACKSON PROGLAŠENA JE KRIVOM
ZA UHOĐENJE SARE I OSUĐENA JE NA ČETIRI GODINE ZATVORA.
U zatvoru sam isprva sve nijekala.
Što sam duže ovdje, sve više shvaćam da sam je uhodila.
Kad se vratim kući, bojim se da će se to ponoviti.
NAKON ŠTO JE ODSLUŽILA VIŠE OD POLOVICE KAZNE,
DEKETRICE SU REKLI DA ĆE JE PUSTITI NA UVJETNU.
Samo želim…
Ne ponoviti ovo.
Ne želim ovo ponoviti. Nije mi zabavno
plakati i pitati se zašto me netko ne želi.
To nije zabavno.
Ali mislim da ove dvije godine nisam ozbiljno shvaćala svoju kaznu.
Flertala sam i bila napadna prema ženama. Ali trebala sam, dok sam ovdje,
zaliječiti rane na svom srcu.
Uzimam lijekove zbog opsesivnih misli.
Ne djeluju uvijek.
I ovdje mi se sviđaju neke žene, ali ne znam.
Moram se okružiti pobožnim ljudima kako se ono ne bi ponovilo.
Mislim da se trebam predati Bogu, pokajati se,
uzeti svoj križ i slijediti Njega.
Ne trebam ljubav. Mogu voljeti sama sebe.
Dvije godine nisam tražila vezu.
Kad pogledam unatrag, dobro mi je išlo.
Ali ne mogu reći hoće li se to ponoviti ili ne.
Nitko ne vidi u budućnost
i nitko ne zna što će se dogoditi u danom trenutku.
Osoba koja je na uvjetnoj mora se pridržavati pravila.
ODVJETNIČKI URED WORSHAM
Ne ponoviti prekršaj.
Čak 50 % prijestupnika ponovi prekršaj.
Ponekad u samo jednom danu.
Ja sam Will Worsham, bivši pomoćnik tužitelja u Missouriju.
Sad sam općinski sudac i radim u privatnom uredu.
KAO STRUČNJAK ZA KRIMINALNA DJELA, WORSHAW JE PROUČIO
STOPE PONAVLJANJA PREKRŠAJA I PREGLEDAO DEKETRICIN SLUČAJ.
Ovaj popis podataka seže do 2012. g. i proteže se kroz 2018. g.
Jasno se vidi da je bila na uvjetnoj i prekršila uvjetnu.
Uzorak se ponavlja u razdoblju od šest godina.
Bez obzira na duljinu kazne, obrazac se ponašanja nastavlja.
DOK JE PREGLEDAVAO DEKETRICIN SLUČAJ,
WILL WORSHAM ČITAO JE PISMA KOJA JE DEKETRICE PISALA SUDU.
Dakle, 18. srpnja piše iz zatvora sucu.
Kaže: „Buntovna sam, um mi je pretrpan.
Zlostavljali su me i nemam povjerenja u autoritet.
Imam problema s posesivnošću, opsesijom i tako dalje.
Ići ću na terapiju i u crkvu. Bit ću član društva,
ali bojim se da se neću promijeniti. Trebam pomoć.”
Najiskrenije je kad kaže da se boji da se neće promijeniti i traži pomoć.
To je sjajno čuti u pismu.
Iz svega je ovoga očito da treba psihološku podršku.
Treba biti dio programa
da radimo na načinu razmišljanja i percepcije ljudi.
Problem je u pronalaženju resursa za to.
Ovdje je riječ o osobi koja je dio sustava cijeli život.
Odrastala je po domovima.
Sustav joj je zapravo bio roditelj u svemu ovome.
Nikad nije imala priliku uspostaviti pravi odnos s roditeljem.
Vjerojatno to ne zna učiniti.
Sustav ju je iznevjerio na mnogo načina i nastavlja to činiti i sad.
POVIJEST KRŠĆANSTVA
NOVI ZAVJET, RIJEČI U SLIKAMA
Jako me brine njena budućnost.
Nisam siguran da će joj biti dostupne usluge koje treba.
Crkvene će grupe ponuditi oprost.
Ali trebat će joj i stručnjak
koji će biti uz nju i promijeniti njezin način razmišljanja.
POSJETE
AKO STE DOŠLI PO NEKOGA, MOLIMO ČEKAJTE U VOZILU.
NEMA MOBITELA UNUTRA!
-Bok! -Hej.
Kako se osjećaš?
Uzbuđeno, nervozno.
Osjećam se slobodno iznutra, izvana.
-Zahvalno. -Pazi glavu.
Sretno.
NAKON TRI GODINE ZATVORA, 30. STUDENOG 2021. G.,
DEKETRICE JE PUŠTENA NA UVJETNU.
Veži se.
PREKRŠI LI UVJETNU KAZNU, MOGLA BI SE VRATITI U ZATVOR.
Počet ćemo, a ti možeš…
-Stihovi tri i četiri. -Možemo li se pomoliti?
Naravno.
Oče, molimo se da ćeš, čak i u ovoj kratkoj predanosti
koja nam može koristiti,
biti slavljen u ime Isusa.
Već se pokušala promijeniti.
Ali sad imam mnogo više vjere jer se doima poniznom.
Čini se da je vrlo ponizna sad.
Iskreno, želim nastaviti pratiti Boga.
Što više čitam Bibliju, više ostvarujem taj odnos s Njim.
Mislim da će sve biti u redu jer me On čuva.
Dee ima novi zanos i to ju je promijenilo.
Zaljubljena je u Isusa Krista. Želi mu udovoljiti.
Tako da sva njezina ponašanja izrastaju iz te nove ljubavi koju ima.
Shvatila sam da se sve raspadne kad postupam po svome.
A kad postupam po Njegovom, sve ide kako treba.
Moram paziti da ne upadnem u probleme sa zakonom.
Moram poštovati zapovijedi.
Ne biti rob grijeha,
nego Ga slušati i odreći se svega zbog Njega.
PROSINAC, 2021. G.
Ne vraćam se u zatvor.
Nikad više neću biti opsjednuta nekim.
Želim živjeti dan po dan.
MJESEC DANA NAKON IZLASKA DEKETRICE SE PRIDRŽAVA UVJETNE.
Neću ići lošim putem. Izbjegavam stare prijatelje.
Izbjegavam alkohol.
I izbjegavam žene.
Bolje mi je otkad radim na sebi i svojoj samostalnosti.
Imam posao.
Radim kao poslužiteljica.
Dakle, sve ide po planu.
Uvijek sam mislila da mi nešto nedostaje jer nisam dobivala pažnju.
Osim kad nisam bila dobra.
I mislim da sam pronašla ono što mi je nedostajalo.
Uvijek mi je bilo u srcu. Pronašla sam Isusa.
Grijeh je biti gej.
Shvaćaš li da su tvoje opsesije i seksualnost dvije različite stvari?
I da nema ništa loše u tome što si gej?
Ja ne mislim da je loše, ali Bog misli.
I nije važno što ja mislim. Važno je što Bog misli.
Voljela bih biti u braku sa ženom,
ali Bog to ne želi i moram raditi ono što on želi.
ŠEST MJESECI KASNIJE
IAKO JE PREKRŠILA UVJETNU VOŽNJOM U PIJANOM STANJU,
DEKETRICE SE NIJE VRATILA U ZATVOR.
NAPUSTILA JE SVOJU CRKVENU SKUPINU I SAD JE U NOVOJ VEZI SA ŽENOM.
Prijevod titlova: Jelena Rozić